open-index/open-wikipedia-markdown huggingface dataset:
William Vance

**William van Cutsem**, kjent under artistnavnet **William Vance**, (født 9. august 1935 i Anderlecht, død 14. mai 2018 i Santander) var en belgisk tegner og tegneserieskaper. Han er kjent for å ha hatt en nøyaktig strek og naturtro tegninger. Han sto bak kjente serier som Bruno Brazil, Bob Morane, Bruce J. Hawker og Kodenavn XIII. I tillegg tegnet Vance to bind av Marshall Blueberry.

## Liv og virke
### Bakgrunn
William Van Cutsem ble født i Anderlecht 1935. Etter militærtjenesten i årene 1955–1956 tok han et fireårig studie ved *det kongelige akademiet for visual arts*. Han arbeidet mesteparten av sitt liv i Frankrike, men flyttet senere til Spania.

### Tegner
Som tegner tok han navnet William Vance og startet å tegne for tegneseriemagasinet *Tintin* i 1962. Den første serien var en rekke historier fra virkeligheten. I 1969 kom gjennombruddet med serien Bruno Brazil, skrevet av *Tintin*-redaktør Greg.

Fra 1971 overtok Vance serien Bob Morane. Denne serien gav trolig grunnlaget for serien Bruce J. Hawker, som Vance både skrev og tegnet. Serien har gått som tilleggserie i norske Fantomet på 2000-tallet.

Hans største suksess må likevel sies å være serien *[[Kodenavn XIII]],* eller bare XIII som den heter originalt. Forfatteren Jean Van Hamme skapte denne serien, som Vance satte sin realistiske strek på. Serien har fått mye oppmerksomhet og kom som egen TV-serie høsten 2008, med blant annet Val Kilmer og Stephen Dorff i rollene.

Blant hans viktigste medarbeidere var hans hustru Petra som kolorist, hans svoger Felicísimo Coria og René Follet. Han bodde i Spania og trakk seg tilbake fra arbeidet i 2010, da de første tegn på Parkinsons sykdom meldte seg. Han døde i mai 2018 i Santander.

## Bibliografi

## Referanser


## Eksterne lenker
*
Tradisjonell kinesisk medisin

**Tradisjonell kinesisk medisin** (TKM, kinesisk: 中医 eller 中药学, pinyin: *Zhongyi* respektive *Zhongyaoxue*) omfatter en rekke forskjellige tradisjonelle medisinske behandlinger som har sin opprinnelse i Kina. TKM er akseptert som en fullverdig del av det offisielle helsevesen i Kina og i Øst-Asia, men regnes som alternativ behandling i det meste av den vestlige verden. 

TKM inkluderer behandlinger som bl.a. kinesisk urtemedisin, akupunktur, kostholdsterapi og  tuina- og shiatsu-massasje. Qi Gong  og Taijiquan er også nært forbundet med TKM. TKM sies å være utviklet gjennom flere tusen år, og er basert på omhyggelige observasjoner av samspillet mellom naturen; kosmos, og menneskekroppen. Blant de viktigste, underliggende teoriene er filosofien om Yin og yang, og Qi, de fem elementene (wu xing), kroppens meridiansystem, Zang Fu, de seks bekreftelsene, fire nivåene osv. Moderne TKM ble systematisert på 1950-tallet i Folkerepublikken Kina under Mao Zedong.

Ifølge tradisjonen er Yin og yang to motsatte, polære kvaliteter som er avhengig av og utfyller hverandre. Qi er vital energi, og den sirkulerer i kroppen i kanaler som kalles meridianer. En forutsetning for god helse er at det er nok Qi i kroppen og at den flyter fritt. Disse hypotesene oppsto før vitenskapen hadde kartlagt menneskets biologi, og innenfor vitenskapen er det ingen funn som tilsier at meridianer eller Qi er reelle fenomener.

## Helsesamarbeid Norge-Kina og TKM
Norge og Kina undertegnet i 2002 en treårig handlingsplan om helsesamarbeid hvor også TKM inngår. Akupunktur er antagelig den behandlingen innen TKM som nordmenn kjenner best til. Urtemedisin er ikke mindre viktig innen TKM, men på grunn av Norges restriktive, juridiske rammeverk vis-à-vis import og bruk av medisinske urter, er det akupunktur samarbeidet fokuserer på. I Kina er både TKM og vestlig medisin offisielt akseptert. 

NAFKAM fikk som oppgave av Helsedirektoratet å ivareta det faglige ansvaret for denne delen av samarbeidet. Hovedområdene for dette samarbeidet var:
*Kunnskapsformidling om TKM til norske forskere, helsepersonell og alternative behandlere gjennom samarbeid med for eksempel The Cochrane Collaboration.
*Samarbeid i forskning og utdannelse relatert til TKM. Tilrettelegge forskning på kliniske problemer, med hensikt å muligens integrere TKM-praksis med norsk helsevesen.
*Se på muligheter for å bruke TKM i behandling av psykisk helse, inkludert depresjon. Utveksling av helsepersonell, behandlere og studenter med fokus på integrasjon av TKM og vestlig medisin.

## Referanser
På flukt

**På flukt** var et pedagogisk rollespill og én av de seks hovedaktivitetene til Røde Kors Ungdom, ungdomsorganisasjonen til Norges Røde Kors. Aktiviteten ble startet opp i Norge i 1997 og har hatt årlige rollespill rundt om i hele landet siden da. Det pedagogiske målet med rollespillet er å motvirke fremmedfrykt og rasisme.

Spillet tar for seg hverdagen for millioner av flyktninger og simulerer det å være flyktning. Røde Kors Ungdom arrangerer *På flukt* for å skape økt forståelse og toleranse. Rollespillet varer i 24 timer og skal gi en forenklet, men likevel realistisk opplevelse av det å være flyktning.

Målgruppen er ungdommer i alderen 13-30, med hovedvekt på konfirmanter, men også folkehøgskoler, videregående skoler og universitet har arrangert *På flukt*. Det Norad-støttede rollespillet ble avviklet i 2017.

## Historie
Spillet *På flukt* ble utviklet av den danske pedagogen og læreren, Steen Cnops Rasmussen og testet av Dansk pædagogisk råd. Røde Kors Ungdom eier rettighetene til På flukt i Norge. Siden oppstarten i 1997 har over  ungdommer fullført rollespillet. *På flukt* markerte 10-årsjubileum.

Andre land hvor *På flukt* blir arrangert er Sverige, Danmark, Finland, Belgia, Italia, Tyskland og Island.

På flukt ble nedlagt i Norge i 2017.

## Struktur
Ved gjennomføringen av et spill vil det være til stede hjelpere, instruktører og spilleder.

***Spilleder** er ansvarlig for all koordinering av spillet. Spilleder er frivillig fra Røde Kors Ungdom, som har gjennomgått et spesielt kurs. Vedkommende er høyeste ansvarlig person for gjennomføringen og har kontakten med arrangør.
***Instruktør** er frivillige, kursede, som spiller de ulike rollene i rollespillet. For å være instruktør må man delta på instruktørkurs, arrangert av Røde Kors Ungdom. Instruktørene er underlagt spilleder.
***Hjelper** er frivillige som ønsker å hjelpe til med gjennomføringen. Disse er ikke kvalifiserte instruktører, men kan, dersom behov, være med å avvikle rollespillet sammen med instruktørene.

## Priser
Rollespillet ble i 2007, kåret til verdens beste ungdomsaktivitet i Røde Kors innen arbeid med å fremme mangfold og hindre intoleranse, diskriminering og sosial ekskludering. Prisen ble utdelt 21. november 2007 i Genève på generalforsamlingen til Det internasjonale forbundet av Røde Kors- og Røde Halvmåneforeninger, IFRC.

## Eksterne lenker
* På flukt, Stavanger 
* På flukt, Maridalen - Universitetet i Oslo
Vatten

:*Se også [[Vatten (sang)]].*

**Vatten** er en kristen eksperimentell bluesrockgruppe dannet i Göteborg i begynnelsen av 70-tallet av komponist og gitarist Tomas Ernvik

## Diskografi
*Tungt vatten (1974), LP Proprius
*Smältvatten, LP
*Plain water, LP
*The dreamer/Rely back, singel
*Vattendrag, LP
*Diggin' the roots, (Covers), LP/CD
Đeravica

**Đeravica** (albansk: *Gjeravica*; serbisk: Ђеравица, *Đeravica*) er den høyeste fjelltoppen i Kosovo med en høyde på  meter over havet. Fjellet ligger i Prokletije, men skiller seg noe ut fordi det mangler det steinete kalksteinspreget til resten av fjellene i denne gruppen. Dette gjør det til et populært mål for fjellklatrere.

## Referanser


## Eksterne lenker
*
Adil Dyani

**Adil Luigi Dyani** (født 7. august 1972) er en norsk, profesjonell rullebrettkjører fra Oslo, med karriere fra USA. Han har verdensrekorden i Free Fall med  og Bomb Drop med .

Fra Adil Dyani ble profesjonell skateboarder i 1994, og han Bodde i Los Angeles, California frem til 2002. Fra 1995 reiste han verden rundt med World Cup of Skateboarding (WCS) og var i denne perioden var han kontinuerlig ranket blant de ti beste skateboarderene i verden.

Adil Dyani er en av få skateboardere som har tatt VM-tittel i to forskjellige grener av sporten (Vert ramp og Highest Air). 

Dyani ble Norges første profesjonelle verdensmester i skateboardøvelsen *High Air* i 1995. Han hadde også verdensrekorden i *High Air* og *Bomb Drop*, og har vunnet en rekke NM-titler.

Dyani har også fortsatt med konkurranser, og var blant annet med under X-Weekend i Drammen i 2010.

## Referanser
Jean Van Hamme

**Jean Van Hamme** (født 1939) er en belgisk forfatter og tegneserieskaper. Han står bak kjente serier som *[[Serie uten helt]]*, *[[Thorgal]]*, *[[Kodenavn XIII]]* og *[[Largo Winch]]*.

## Biografi
Van Hamme ble født i Anderlecht i Brussel i 1939. Etter noen år med studier innen administrasjon ved *Solvay Business School*, begynte han som journalist og arbeidet i markedsavdelingen til Philips. 

Samtidig skrev han fiksjon og fra 1976 ble han fulltids forfatter. Han har publisert syv noveller og filmmanus for blant annet filmen *[[Diva (film)|Diva]]*. Gjennombruddet kom i 1977, ved viking-helten *[[Thorgal]]* med polske Grzegorz Rosiński som tegner. Serien er i Norge også kjent som «Torgeir Ægirsson». 

Van Hamme fulgte opp med ytterligere to bestselgere, *[[Kodenavn XIII]]* sammen med tegneren William Vance og *[[Largo Winch]]*, basert på egne noveller, sammen med tegner Philippe Francq. Begge seriene er også filmatisert og utgitt som videospill.

I 2006 kom den siste *Thorgal* på femteplass på den franske listen over solgte tegneserier med 280 000 utgaver.
I 2005 delte *Kodenavn XIII* og *Largo Winch* fjerdeplassen med 500 000 utgaver.

Van Hamme ble i 2015 slått til ridder. Tittelen er ikke arvelig.

## Referanser


## Eksterne lenker
*
Fagerborg videregående skole

**Fagerborg videregående skole** var en videregående skole på Fagerborg i bydel St. Hanshaugen i Oslo. Skolen ble etablert i 1915 beliggende ved nordenden av Sophus Bugges plass med adresse Pilestredet 109. Skolen ble lagt ned i 2014 og tilbudene overført til den nye Blindern videregående skole i rehabiliterte lokaler i gamle Sogn videregående skole. Den nye videregående skolen er samlokalisert med Berg videregående skole som også opphørte i juni 2014.

Skolebygget i Pilestredet rehabiliteres til ungdomsskole med navn Fagerborg skole og vil ha oppstart august 2015. 

## Historie
Skolen ble etablert som Fagerborg middelskole i august 1915. Det første halvåret hadde den tilhold i Christiania Borgerskoles lokaler i Osterhaus' gate 22. Det nye bygget ble tatt i bruk 11. januar 1916. Byarkitekten ved Harald Aars tegnet bygget.

Fagerborg videregående skole hadde i sitt siste år tilbud innen utdanningsprogrammene studiespesialisering i realfag, samfunnsfag og språkfag, drama og musikk, dans og drama i *Dans, landsdekkende høyt nivå* og *Dans, generelt nivå*. 

Elevene ved Fagerborg vgs hadde den årlige revy, Fagerborgrevyen. En av Norges eldste skoleaviser *Spindelvæv* var i produksjon og styrt av elevene helt frem til nedleggelsen.

## Rektorer
* 1915–1932: Victor Holst
* 1932–1936: Niels Østbye
* 1936–1945: Karl Aubert
* 1946–1960: Arnfinn Brekke
* 1961–1979: Gorgus Coward
* 1979–1988: Oddmund Nyberget
* 1988–1995: Arvid Stene–Larsen
* 1995–2000: Eva Først
* 2000–2014: Anne Siri Strand

## Den Gyldne Edderkopp
Den gyldne edderkopp var symbolet for Fagerborg Gymnasiesamfund og senere et symbol for hele Fagerborg skole. Symbolet ble valgt etter en konkurranse i 1923. Skoleavisen hadde navnet Spindelvev. Den ble utgitt mellom 1919 til 1940. Personer har blitt utnevnt til "Ridder av Den gyldne Edderkopp" som en intern skoleorden. Mottakere er i hovedsak lærere og tidligere elever, blant annet Rolf Jacobsen, Henki Kolstad og Sigrid Bonde Tusvik.

## Referanser


## Kilder
*Viggo Barfoed: Fagerborg Skole 1916-1991, 75 år.
Pyranometer

Et **pyranometer** er en type actinometer som blir brukt til å måle kortbølget solinnstråling mottatt på en horisontal flate fra hele himmelhvelvet. («Kortbølget» (300-3000 nm) vil si at den målte innstrålingen består av direkte og diffust sollys, men ikke av f.eks. langbølget, infrarød utstråling fra jorden.) Et pyranometer består av en sensor som er utformet for å måle solstrålingsstyrken (i watt pr. m²) over et synsfelt på 180 grader. 

Navnet pyranometer stammer fra de greske ordene  *pyr* som betyr «brann» og *ano* som betyr «himmel». 

Et typisk pyranometer krever ikke ekstern kraft til å drives.
Investitur

**Investitur** (fra latin, bokstavelig *ikledning*) er en betegnelse på den høytidelige innsettelse av en person i et kirkelig eller verdslig, gjerne fyrstelig, embete eller ved overdragelse av eiendom i form av len fra en lensherre til en vasall. Betegnelsen investitur stammer fra skikken med å ikle den som innsettes i et embete en spesiell kappe, som tegn på det embete eller den verdighet vedkommende tiltrer. Den høytidelige innsettelsen har gjerne form av en seremoni med symbolske innslag, der den som innsettes kan overlates insignier, autoritets- og verdighetstegn knyttet til den posisjon vedkommende får. Seremonien kan også inneholde ulike former for edsavleggelser.

I opprinnelig middelaldersk forstand ble betegnelsen benyttet i føydal sammenheng om innsettelse av en vasall i et len og i kirkelig sammenheng om innsettelsen av en biskop i hans embete. I videre og moderne forstand kan investitur benyttes om innsettelsesseremonier av forskjellig slag, som opptak i et brorskap, offisiell utnevnelse til en orden og lignende. Investitur benyttes i våre dager også som betegnelse på innsettelsesvedtak en nasjonalforsamling gjør før en regjering tiltrer.

## Føydalisme
Investitur betegnet opprinnelig en praksis i føydalsamfunnet der en lensherre og en vasall gjennom en seremoni bekreftet det gjensidige forhold mellom dem. Lensherren overførte gjennom seremonien et len, en jordeiendom eller annen eiendom, et embete eller en annen form for rettighet til vasallen, som så på sin side lovet lensherren lojalitet og utførelse av nærmere fastsatte motytelser. 

## Kirkelig investitur
Innen kirken betegner investitur innsettelsen av en kirkeembetsmann, ofte en biskop. I investiturseremonien ble biskopen tildelt ring og stav som tegn på sitt embete.

I årene 1075 til 1122 pågikk en konflikt, kjent som investiturstriden, der keiseren utfordret pavens rett til alene å utnevne biskoper. Gjennom Wormskonkordatet av 1122 fikk keiseren beholde en grad av kontroll over valget, mens paven i siste instans innsatte personen som biskop.

## Parlamentarisme
I moderne parlamentarisk styringsskikk benyttes betegnelsen investitur om regelen om at en regjering først dannes etter et votum i nasjonalforsamlingen, der en foreslått regjering (eventuelt statsministerkandidat) må oppnå et nærmere definert flertall før den kan tiltre. Dette er også kalt tiltredelsesvotum eller innsettelsesvedtak og er en form for tillitsvotum i forkant av en regjeringsperiode.

## Referanser
13. serierunde i 2. divisjon avdeling 3 2008

**13. serierunde i 2. divisjon avdeling 3 2008** startet 26. juli og endte med to kamper den 28. juli 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Conquer Online

**Conquer Online** er et online rollespill basert på kinesiske myter. Det er utviklet av TQ Digital Entertainment.

Landskapet er i 2D, men spillerfigurene er i 3D. Spillet er i utgangspunkt gratis, men spillerne kan kjøpe dragonball og cps for verdier i spillet. I Conquer Online kan man Levle, Pvp og kommunisere med andre spillere. Spillet et av de mest spilte onlinespillene i verden, og har vunnet en rekke priser.

## Eksterne lenker
* The official US ''Conquer Online'' website
* The official ''Conquer Online'' Forums
* ''Conquer Online'' English fansite
Youssou N’Dour

**Youssou N'Dour** (født 1959  i Dakar) er en sanger og popartist fra Senegal. Han har blitt omtalt som en av de mest berømte afrikanske sangere i dag.
## Biografi
N'Dours familie hadde forbindelse med griot-tradisjonen. Han har vært med på å utvikle  populærmusikken i hjemlandet og er en betydningsfull kulturpersonlighet i Senegal.  N'Dour har blant annet samarbeidet med Peter Gabriel og Wyclef Jean. Hans kanskje mest kjente single er «7 Seconds» fra 1994, hvor han synger sammen med Neneh Cherry.

N'Dour har også interessert seg for sosiale spørsmål. I 2012 engasjerte han seg i politikken og ønsket å stille til presidentvalg, men ble diskvalifisert. Han støttet da Macky Salls kandidatur, og etter at han ble valgt, fikk N'Dour en ministerpost i den nye regjeringen.

I oktober 2020 ble N'Dour innvalgt som medlem av det svenske Kungliga Musikaliska Akademien.

## Referanser


## Eksterne lenker
* 
* 
* 
*
Flygbussarna

**Flygbussarna Airport Coaches AB** driver kommersiell busstrafik mellom flere svenske byer og flyplasser, for eksempel mellom Stockholm og Arlanda. Selskapet ble grunnlagt av Storstockholms lokaltrafik, som til midten av 2005 var deleier i selskapet. 

## Flyplasser og byer
Flygbussarna trafikkerer busslinjer til og fra ni flyplasser i Sverige fra flere byer.

*Arlanda lufthavn – Stockholm
*Bromma lufthavn – Stockholm
*Skavsta lufthavn – Stockholm/Norrköping/Linköping/Eskilstuna/Arboga/Örebro
*Västerås lufthavn – Stockholm
*Landvetter lufthavn – Göteborg
*Göteborg City Airport – Göteborg
*Malmö lufthavn – Malmö/Lund

## Eksterne lenker
*
Hypotek

**Hypotek** (av gresk ὑποθήκη, *hypotheke*, ’underlag, pant’) eller **hypotekarisk pant** er en form for pant der objektet ikke overføres til pantehaver. Pantet, for eksempel en eiendom, representeres i stedet av et inntegnet pantebrev med særskilt rett som gis til kreditor som sikkerhet for et hypotekslån. Vanlige hypotek er eiendomshypotek, bedriftshypotek og skipshypotek. En forutsetning for fungerende hypotek er at det finnes et register over rettighetshavere. Mange utviklede økonomier har eiendomsregister, fartøysregister, foretaksregister register over fly og disse tilgangsslag kan bli gjenstand for uttak av panter. 

## Se også
* Pant
Liza Cody

**Liza Cody** (født 11. april 1944 i London i Storbritannia) er en engelsk forfatter.

Liza Cody har studert malerkunst ved London Art School og Royal Academy of Arts. I tillegg til å arbeide med sin kunst har hun hatt en rekke jobber, blant annet som møbelsnekker, filmtekniker, grafisk designer og assistent hos Madame Tussauds, hvor hun restaurerte voksfigurer.

I 1980 debuterte hun som forfatter med krimromanen, *Dupe*. Boken ble belønnet med Crime Writers' Associations  John Creasey Memorial Award for årets beste debutroman innen sjangeren. Hovedpersonen i denne og fem senere bøker er privatdetektiven Anna Lee, av flere kritikere nevnt som den første, moderne, kvinnelige privatdetektiven i britisk kriminallitteratur. Anna Lee er også nevnt som en forløper for Sara Paretskys detektiv, V.I. Warshawski, og Sue Graftons Kinsey Millhone.

Anna Lee ble filmatisert som TV-serie i 1994 med Imogen Stubbs i hovedrollen. Ifølge Internet Movie Database var Nassim så misfornøyd med resultatet at hun besluttet å ikke skrive flere bøker om Anna Lee, da filmrettighetene til fremtidige bøker allerede var solgt og hun ville unngå at eventuelle nye bøker skulle få samme behandling.   

I 1992 kom *Bucket Nut*, den første i en serie om Eva Wylie; profesjonell fribryter, utkaster, skraphandler og småkriminell. Boken ble belønnet med The Silver Dagger for årets nest-beste krimroman utgitt på engelsk. 

## Bibliografi
### Anna Lee
* *Dupe* (1980)
* *Bad company* (1982)
* *Stalker* (1984)
* *Headcase* (1985)
* *Under contract* (1986)
* *Backhand* (1991)

### Eva Wylie
* *Bucket nut* (1992)
* *Monkey wrench* (1994)
* *Musclebound* (1997)

### Annet
* *Rift* (1988)
* *Gimme more* (2000)
* *Lucky Dip and Other Stories* &ndash; novellesamling (2003)

## Priser og utmerkelser
* John Creasey Memorial Award 1980, for *Dupe* 
* The Anthony Award for beste novelle 1992, for «Lucky Dip»
* The Silver Dagger 1992, for *Bucket Nut*
* Marlowe-prisen (tysk) 1998, for *Musclebound*

## Referanser


## Eksterne lenker
* 
* 
* 
*  Fantasticfiction: Liza Cody
*  clarelibrary.ie: Liza Cody
*  twbooks.co.uk: Liza Cody – bok- og forfatterpresentasjon
Northwold

**Northwold** (*North forest*, «Nordskogen») er en landsby og et verdslig sogn i distriktet King's Lynn and West Norfolk i Norfolk i England. Det verdslige sognet omfatter også grendene Whittington ogLittle London. Landsbyen ligger 12 km nord for Brandon som også er den nærmeste jernbanestasjonen på jernbanelinjen Thetford til Ely, og ligger 153 km fra London. Den ligger rett nord for veien A134 mellom Thetford og King's Lynn, og ved elven Wissey. Ved folketellingen i 2011 har landsbyen og sognet en befolkning på 1085 innbyggere.

## Historie
Northwold er nevnt i *[[Domesday Book]]*, men det finnes også spor etter bosetting fra neolittisk tid (bondesteinalderen). Landsbykirken St. Andrew er viet til apostelen Andreas, og er bygget i engelsk gotisk arkitektur, men de eldste delene er bygget tidligere, i begynnelsen av 1200-tallet. Sakristiet, kirkekroppen, sideskipet og kirketårnet er fra 1300-tallet. Kirketårnet er bygget i flint, noe som er ganske vanlig på disse kanter. Under en oppussing på 1970-tallet fant man rester av veggmalerier under veggpussen fra kirkens eldste tid. Kirken har innvendige graver for flere lavadelige slekter.

Landsbyen er også kjent med flere andre kapeller, et tilhørende metodistkirken og som er tilegnet John Wesley, grunnleggeren av metodistkirken.

## Dagens Northwold
Northwold og sognet er preget av jordbruk. Dette området i England er kjent for dyrking av sukkerroer, og området har flere fabrikker som produserer sukker. Det er svært få bedrifter i landsbyen, og mange velger å reise til større byer i nærheten for arbeid, da henholdsvis King's Lynn, Swaffham, Downham Market og Norwich. 

Tidligere, før 9/11 var det også svært mange amerikanske soldater boende i landsbyen, disse jobbet ved den amerikanske flybasen ved Brandon. På grunn av terrorfrykt og for å øke sikkerhet blant amerikanske soldater, ble det vanlig å bli internert inne på selve basen. Tidligere hadde landsbyen flere puber, men i dag gjenstår kun puben The Crown.

## Referanser


## Eksterne lenker
*
Angelo

**Angelo** er et italiensk mannsnavn dannet av det latinske navnet *Angelus*, som igjen har opprinnelse i greske *angelos* (αγγελος), «budbringer». Navnet er også brukt som etternavn.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Angelo Pellegrino (f. 1938), italiensk skuespiller
* Angelo Badalamenti (f. 1937), amerikansk komponist
* Angelo Evelyn (f. 1942), kanadisk bildekunstner
* Angelo Debarre (f. 1962), fransk jazzgitarist

## Referanser


## Eksterne lenker
*
Matyra

**Matyra** (russisk: Маты́ра) er ei elv i Tambov og Lipetsk oblast i Russland. Den er ei venstre sideelv til Voronezj (i Dons nedbørfelt), og er 180&nbsp;km lang, med et nedbørfelt på 5180&nbsp;km². Middelvannføringen 39&nbsp;km fra munningen er 11,7&nbsp;m³/s. Byen Grjazi ligger ved Matyra.

## Kilder
*Store sovjetiske encyklopedia

## Eksterne lenker
*
Torba (transportsekk)

**Torba** er som turkmensk transportsekk, som blir brukt av nomadestammer. Den er den neste største transportsekken som nomadestammene bruker og konstruert på samme måte som en Chuval, men er mindre. Vanlige dimensjoner er fra ca. 100–150&nbsp;cm bredde og 30–50&nbsp;cm høyde.

## Se også
*Turkmensk teppe
Chuval

**Chuval** er den største av de transportsekker turkmenske nomadestammer bruker. Den har normalt en knyttet forside, men vevde eksemplarer finnes også. Baksiden er normalt vevet av naturfarget ullgarn. Renningen er normalt av saueull, men geiteull forekommer også. Innslagene er vanligvis saueull.

## Se også
*Turkmensk teppe
Ensi

**Ensi** er betegnelsen på et dørforheng benyttet av turkmenske nomadestammer, vesentlig for spesielle anledninger. Normalt har teppet en høyde på 140–170 cm og en bredde på 130–140 cm. Teppet er bygget opp av et sentralt felt delt i fire av et kors som ofte har de samme dekorelementer som bordene. Noen har en nisje på toppen, av samme type som et bedeteppe, noe som gjør at disse ofte feilaktig klassifiseres som bedetepper.

## Se også
* Turkmensk teppe
Asmalyk

**Asmalyk** er et turkmensk teppe spesielt knyttet til en kvinnes bryllup. De knyttes i par av piken som en del av brudeutstyret, ett til å henge på hver side av kamelen når bruden rir fra barndomshjemmet til brudgommens familie. Dette er et av de viktigste teppene hvor bruden kan vise sin teppekunst. De er derfor av høy kvalitet og med den beste ull og farger. Normalt er de knyttet som en femkant med spissen opp, men i sjeldnere tilfeller som en syvkant, hvor spissen kommer opp fra en rett overkant. Disse benyttes mest av Tekke- og Yomut-stammene. De mest avanserte eksemplarene har en illustrasjon av brudeprosesjonen inkludert i dekoren.

## Se også
*Turkmensk teppe
Bokche

**Bokche** er et turkmensk teppe som brukes som «sekk for brød». Det spiller en rolle i ekteskapsritualet i Turkmenistan, hvor brudens mor gir brudgommens mor gaver, inkludert en flat pose formet som en konvolutt hvor man kan legge flatt brød. Denne kalles bokche og knyttes eller veves i vakre mønster.

## Eksterne lenker
* Om bokche hos spongobongo.com
Adyar (Tamil Nadu)

**Adyar** (அடையாறு - Aṭaiyāṟu|ta - ˈaɖɛijɑːr, sjeldnere ˈaɖɛijɑːrɯ) er et distrikt sør for Chennai (tidligere Madras) i delstaten Tamil Nadu i India. Adyar er et av de grønneste områdene i Chennai, og ligger ved de sørlige bankene av Adyar-elven som renner ut i Adyar-bukten som nå er i ferd med å bli oppbygd som Adyar økoparken / Adyar Poonga.

Adyar grenser til  Buckingham Canal i vest, Tiruvanmiyur i sør og Besant Nagar i øst.

Distriktet inneholder flere småsteder som f.eks. Gandhi Nagar, Kasturba Nagar, Nehru Nagar, Indira Nagar, Padmanabha Nagar, Bhaktavatsalam Nagar, Parameshwari Nagar, Jeevaratnam Nagar, Shastri Nagar og Karpagam Garden.

Adyars sentrum befinner seg langs *Sardar Patel Road*, mellom  Gandhinagar i nord og  Kasturbai Nagar i sør.

Adyar huser hovedkvarteret til Teosofisk Samfunn. Der sørger de rolige og avspennende omgivelser langs de sørlige bankene av elven for relativt ideelle forhold for stille kontemplasjon. *Elliots beach* i nærheten av Besant Nagar er det nærmeste stedet ut mot havet, og er et populært sted for rekreasjon.

Indian Institute of Technology Madras og Anna University befinner seg i Adyar. Det samme gjør Central Leather Research Institute og Adyar Cancer Institute.

Bosetningen og bebyggelsen i distriktet økte betydelig fra slutten av 1970-tallet til begynnelsen av 1980-tallet, som følge av befolkningsveksten i Chennai. Prisene på land- og jordeiendommer økte dramatisk over en kort periode og er hovedårsaken til høye boligutgifter. På slutten av 1990-tallet ble Adyar en del av «IT-korridoren» i det sørøstlige Chennai, hvor flere IT-selskaper har etablert seg.

Det moderne Adyar inkluderer deler av de gamle landsbyene Pallipattu, Urur og Thiruvanmiyur. Disse regionene ble annekterte av *Chennai Corporation* i 1977. 

Adyar er et hjem for mange fugler som samler seg ved Adyar-elvens munning i nærheten av Teosofisk Samfunns hovedkvarter. Adyar-elvens munning, Adyar-bukten og Teosofisk Samfunns hovedkvarter på sørsiden har i årevis vært et tilfluktssted for trekkfugler og fastboende fugler. Fuglebestanden har gått ned på grunn av forurensning og andre menneskelige inngrep i naturen. Teosofisk Samfunn har engasjert seg i å berge det rike fuglelivet, blant annet ved å utgi CD-en «Birds of Adyar», samlet av *Trust for Environment Monitoring and Action Initiating*. Det foreslåtte Adyar Poonga kan bli et første skritt i å bevare dette sårbare, men rike øko-systemet.
Jazz at the Philharmonic

**Jazz at the Philharmonic (JATP)** (startet 1944 i Los Angeles, avsluttet 1983), var en variert serie amerikanske jazz-konserter ledet av impresario og produsent Norman Granz, i Norge kjent fra flere opptredener i Oslo (1953–57).  Repertoiret og artistene var satt sammen slik at man var sikret et godt salg, likevel ble flere av konsertopptakene utgitt med enkelte nummer etterhvert ansett som klassikere innen sin sjanger. De aller fleste av jazzens storheter var innom JATP, som turnerte Europa og Japan flere ganger (frem til 1983), selv etter siste USA-turneen (1957).

## I Norge
*februar 1953 i Colosseum kino, fire konserter med Oscar Peterson piano, Lester Young saksofon og Ella Fitzgerald sang
*18. februar 1956 i Nordstrandhallen med Dizzy Gillespie/Roy Eldridge trompet, Oscar Peterson piano, Ella Fitzgerald sang, Ray Brown bass, Herb Ellis gitar, Gene Krupa trommer og Illinois Jaquet/Flip Phillips saksofon
*10. februar 1957 med Oscar Petersons trio, samt Ella Fitzgerald sang, Stuff Smith fiolin, og Jo Jones trommer
*22. mai 1958 i Nordstrandhallen med Dizzy Gillespie/Roy Eldridge trompet, Stan Getz/Sonny Stitt/Coleman Hawkins saksofon 
*1. mars 1960 i Njårdhallen, blant annet med Shelly Manne trommer
*1967 med blant annet Stuff Smith fiolin

## Eksterne lenker
*
Fritz Aanes

**Fritz Aanes** (født 1978) er en norsk trener og tidligere bryter i stilarten gresk-romersk. Han representerte Norge i Sommer-OL 2000 og Sommer-OL 2004. Under Sommer-OL 2000 kom Aanes på fjerdeplass i 85 kilos-kategorien i gresk-romersk stil, men ble diskvalifisert etter å ha testet positivt for dopingpreparatet nandrolon og dømt til utestenging i 15 måneder. Under Sommer-OL i 2004 kom han på 15.-plass i 84 kg-klassen.  

Av meritter har Aanes fjerdeplass fra VM 2003, åttendeplass i EM, åtte verdenscupgull, åtte NM-gull, ett gull, to sølv og ett bronse fra Nordisk mesterskap, og kongepokal fra 2002 og 2004. Aanes er tidenes nest yngste norgesmester for senior og vant 48-kilosklassen da han var 14 år og 236 dager gammel. Han har 17.-plass fra NM i jojo som 16 åring.

Etter å ha lagt opp som idrettsutøver i 2008, ble Aanes en del av trenerteamet til Norges landslag i bryting i 2013 og var hovedtrener fra 2017 til 2022.

Aanes medvirket i 2021 i NRK-dokumentarserien *Hodet i klemme* som fulgte brytelandslaget fram mot kvalifiseringen til Sommer-OL 2020. For programmet vant han Gullruten 2022 i klassen årets deltaker. Han har også deltatt i *[[71° nord – Norges tøffeste kjendis]]* og *[[Skal vi danse (TV-program)|Skal vi danse]]*.

## Medaljer i norske mesterskap

## Referanser


## Kilder
* Profil hos Norges Bryteforbund.

## Eksterne lenker
* 
* ''Snakker om dopingsak for første gang'' Tidens Krav
Mjelde kirke

**Mjelde kirke** var en kirke i Nedre Mjelde i Mjeldalen i Haus sokn på Osterøy i Vestland fylke. Den var trolig fra 1100–1200-tallet som stavkirke, sammen med gammel kristen gravplass.

Den ble ombygget på 1600-tallet og fungerte som privat kirke for Mjeldegodset inntil den ble revet i 1866. Familien Garmann (Herman Garman) eide kirken i lang tid og utstyrte den med rike gaver. Mjeldegodset gikk ut av familien Garmann tidlig på 1800-tallet og ble kjøpt av kommunen i 1860-årene, men er nå forfalt og praktisk talt forsvunnet. Mjeldegodset hadde flere bygninger og en stor rosehage vest for hovedbygningen. Alle spor av disse er forsvunnet.

I krypten ble flere av godsets famliemedlemmer gravlagt, men spor etter disse er fjernet. Minneplate henger ved klokketårnet på Mjelde gravplass. Kirkeklokken skal befinne seg i Ytre Arna der den fungerte som klokke for Arne Fabrikker. Alterbord i sten befant seg som hagebord i Hausvik, men det er usikkert om den er funnet eller ikke. Det samme gjelder døpefonten i klebersten fra middelalderen. Noen gjenstander skal befinne seg i Bergen Museum. Bedehuset i Ytre Arna er bygget med materialer av gamle Mjelde kirke. Noen få gravplater i støpejern fra Mjeldegodset kan fremdeles sees på gravplassen.

## Andre kirkebygg på Osterøy
*Bruvik kirke
*Gjerstad kirke 
*Hamre kirke 
*Haus kirke
*Hosanger kirke

## Litteratur
* Hans-Emil Lidén og Anne Marta Hoff: Mjelde, forsvunnet kirke (i «Norges kirker»)
* Jan Brendalsmo: Kildegjennomgang: Middelalderske kirkesteder i Hordaland fylke (Riksantikvaren, 2016), s. 159–160

## Eksterne lenker
* 
* Bygdanytt: Soknepresten fann altarbord frå 1300-talet i garasje
Matsumoto (Nagano)

**Matsumoto** (japansk: 松本市 &ndash; *Matsumoto-shi*) er en by i Nagano prefektur i Japan, cirka 170 kilometer fra Tokyo. Lite industri, noe produksjon av diverse tekstiler, blant annet silke. De fleste turister kommer til byen på grunn av de mange gamle slottene, som fortsatt er i utmerket stand.
## Referanser

## Eksterne lenker
* 
* Matsumotos offisielle engelske turistinformasjonsside
Peter Qvam

**Peter Qvam** (født 12. desember 1822 i Molde, død 11. mai 1907) var en norsk skolemann, kjent for å ha startet tradisjonen med barnetog på 17. mai i 1869.

Hans far var bonde og politiker Ole Larssen Kvam (1782–1844) fra Kvam i Hafslo. Han flyttet til Mek vest for Molde i 1810, og endret senere gårdens navn til Kvam. Hans bror var stortingspolitiker og skolemann Ole Anton Qvam (1834–1904).

Peter Qvam tok eksamen ved Molde middelskole, og flyttet til Christiania i 1842. I 1857 etablerte han *[[Qvams skole]]* i Teatergata 3. Senere flyttet skolen til Mariboes gate 11, og fikk navnet *Maribogadens Latin- og Realskole*. Her tok en av landets første kvinnelige elever, Charlotte Lund, middelskole-eksamen i 1875. På få år steg antallet kvinnelige elever jevnt, og dette var en viktig faktor da Stortinget i 1878 tillot kvinner å ta middelskoleeksamen. Skolen hadde flere kjente elever, deriblant Arne Garborg.

Qvam  ble en god kollega av den noe yngre skribenten Bjørnstjerne Bjørnson, som var en av Qvams timelærere og blant annet drev frem det *andre barnetog* i 1870, etter Peter Qvam hadde testet det året før med tretti gutter fra sin skole.

Han var far til Anna Qvam Halvorsen.

## Referanser
European Low Fares Airline Association

**European Low Fares Airline Association** (**ELFAA**) var en organisasjon som ble etablert i 2002 for å representere lavprisflyselskapene. Organisasjonen hadde som mål å fremme felles interesser for sine medlemmer innen forskjellige europeiske institusjoner. Organisasjonen ble nedlagt i 2016 etter at Airlines for Europe ble etablert.

## Medlemmer i 2016
*  Norwegian Air Shuttle
*  Flybe
*  EasyJet
*  Jet2
*  Sverigeflyg
*  Wizz Air
*  Ryanair
*  Transavia
*  MyAir
*  Volotea
*  Vueling
*  British Airways
*  Iberia

### Tidligere medlemmer
*  Hapagfly (nå TUIfly)
*  HLX.com (nå TUIfly)
*  Air Berlin
*  bmibaby
*  SkyEurope
*  Volare Airlines
*  Sterling Airlines

## Referanser
Øvre Mjelde

**Øvre Mjelde** er en samling av gårder i øvre del av Mjeldalen på Osterøy, Vestland fylke. Mjeldalen er delt i tre områder, Øvre-, Midt- og Nedre Mjelde. 

Øvre Mjelde (Øvste-Mjedla) var opprinnelig et tradisjonelt klyngetun beliggende på en høyde midt i Øvre Mjelde med teiger fordelt i området, smalhus og uteløer (vårflor). Trolig svært gammel bosetning siden dalen er godt egnet til jordbruk. Utskifting ble foretatt i 1890-årene og de fleste husene ble flyttet til de nye beliggenhetene. Dalens skole ble lagt dit, men er nå revet. Gammel bosetning hvor flere gravhauger er registrert på Træ, hvorav noen er gravd ut av Bergen Museum tidlig på 1900-tallet og en som fremdeles befinner seg på Træ (fredet) ved hovedveien i Blautmyrsvingen. Træ ble tidligere brukt som samlingsplass, eksempelvis ved feiring av 17. mai. Spor av gamle veianlegg og spor av smie. Flere husmannsplasser som nå er borte; Kaltrahaugen, Risane, Bogen, Breidalen m. fl. Det eksisterer en tegning av det gamle tunet, sett fra oppsiden i dalen. 

Øvre Mjelde består av relativt mange mindre bruk. Som illustrasjon kan benevnes brukene omtalt fra øverst til nederst (på dialekt)som på 1950-tallet: 
Sivertane, Selvikane, Nystykket, Mångsane, Kaltræ, Tostnane, Skaftn, Barbuane, Jornane, Hekland og Steffensen. De mange brukene sier også noe om brukenes gode næringsmessige avkastning, idet 9 av 11 bønder hadde dengang gårdsdrift som hovedinntekt. Tilgang på skog er begrenset men dalen hadde et lite felles sagbruk til frem på 1960-tallet hvor man skar tømmer til eget bruk. Det ble dyrket korn frem til på 1960-tallet, men det står kun ett kvernhus igjen. Viktigste kornslag var bygg, rug og havre. Hovedproduksjon var kyr (melkeproduksjon) og sauehold, samt poteter. Dalen egner seg ikke til dyrking av frukt (kun eget bruk), men det var et gartneri (grønnsak og blomster) på ett bruk frem til på 1970-tallet. I dag er gårdsdriften sterkt redusert.
Shapes

**Shapes** er en personlighetstest som benyttes i arbeidslivet. Shapes er en test som muliggjør detaljert kartlegging av en person på et interaktivt, operasjonelt, intellektuelt og emosjonelt nivå. Shapes tar bare 15 minutter å gjennomføre, gir pålitelig informasjon og genererer høyt differensierte profiler. Testen er godkjent av Det Norske Veritas som en av svært få personlighetstester i Norge.

## Eksterne lenker
* Veritas-sertifisering
Tan (kaninrase)

**Tan** er en rasekanin som stammer er fra England. Grunnfargen er som oftest svart. Tan er en typisk utstillingskanin, den ble først vist på utstilling i 1887. Tanen ble tatt opp i den Engelske standarden i 1891.

## Farge
Tan er godkjent i fargerne svart, blå, brun og ekornfarget.

## Vekt
Vekten ligger på ca. 2,5 – 3,2 kg, helst skal vekten ligge så nære 3 kg som mulig.

## Se også
* Kanin

## Eksterne lenker
*
Game Developer (nettsted)

**Game Developer**, før 2021 kjent som **Gamasutra**, er en nettside som ble skapt i 1997 for spillutviklere. Den er eid og blir operert av United Business Media og var søsterpublikasjonen til magasinet *[[Game Developer (tidsskrift)|Game Developer]]*. Nettsiden inkluderer oppdaterte videospillnyheter, andre online-tjenester for spillutviklere og informasjon om tilgjengelige jobber i spillindustrien. Gamasutra vant en Webby-pris i 2006.
## IndieGames.com

**IndieGames.com** ble startet opp i oktober 2005. IndieGames.com er en søsterside som er dedikert til indiespill.

## Referanser


## Eksterne lenker
*
Balejazz

**Balejazz** er en norsk jazzfestival som arrangeres én helg i mai hvert år. Festivalen ble etablert i 1990 av kulturarbeiderne Jon Skjerdal og Sigurd Kvikne. Festivalen tar imot norske jazz- og popmusikere som de hyppige Karl Seglem og Håkon Høgemo, men også internasjonale artister som Jimmy Scott (2002) og Angélique Kidjo (2004), Milton Nascimento og New York Voices (2005). Bestillingsverk har kommet fra blant andre Geir Lysne (*Motlys*, 1994), Stein Erik Tafjord (*Etnisk suite*, 1995) og Arve Henriksen (*Farande bilete*, 1997). Festivalen har også hatt kunstutstillere som  Yoko Ono  (1999), Vigdis Bitustøyl Jacobsen (2001), Bjarne Svanøe (2006) og Alexander Stub (2007).

## Eksterne lenker
*
Fred Flint

**Frederick J. "Fred" Flintstone**, på norsk Fred Flint, er en fiktiv person som har hovedrollen i den animerte komiserien The Flintstones. Hans kone heter Wilma Flintstone. Fred Flintstones nabo og beste venn heter Barney. 

I Flintstones verden finnes både dinosauruser og huleboere side om side med primitive telefoner, biler og vaskemaskiner.

## Bakgrunn
Fred var det eneste barnet til Ed (en altmuligmann) og Edna (en hjemme-mor) og som unge voksne jobbet Fred og vestevennen Barney som pikkolo ved et feriested. Der møtte de, og ble snart forelsket, i Wilma og Betty - som jobbet ved det samme feriestedet. Fred møtte også Wilmas mor, Pearl Slaghoople, og de to mislikte hverandre umiddelbart. Men Fred giftet seg kort tid senere med Wilma. Fred er en typisk blåsnipparbeider, og arbeider for Slate Rock and Gravel Company (også kjent som Rockhead and Quarry Cave Construction Company i tidligere episoder)

Wilma føder snart parets datter, som får navnet Pebbles. Flere år senere, når Pebbles er tenåring, slutter Fred og vennen Barney seg til politiet i Bedrock. Etter hvert blir Fred bestefar til den voksne Pebbles og Bamm-Bamms tvilling-barn, som heter Chip og Roxy. Freds familie vokser enda mer når han og Wilma adopterer en foreldreløs gutt og huleboer, ved navn Stony. Freds fritidsinteresser inkluderer bowling, å spille biljard, golf og poker. Han har vunnet en rekke mesterskap med sine bowling-ferdigheter.

På grunn av sin veldig impulsive oppførsel, sin stahet, og litt egoistiske natur, havner Fred ofte i forskjellige ulykker eller uheldige episoder. Selv hans mest uskyldige og verdslige handlinger forårsaker også utbredt forvirring.
Mjelde gravplass

**Mjelde gravplass** ligger i Mjeldalen, Nedre Mjelde på Osterøy ca. 500 meter fra Mjeldavatnet. Det er en gammel gravplass fra tidlig kristen tid hvor Mjelde kirke stod inntil 1866. Gravstedet fungerte som begravelsested for gårdene i Mjeldalen og helt til Hannisdal. Like ved gravstedet sto Mjeldegodset som var i familien Garmanns eie fra 1600-tallet og til begynnelsen av 1800-tallet. Ifølge tradisjone hvilte gravfølget på Likhaugbrekka, om lag 100 meter fra gravstedet. På 1960-tallet ble det bygget et klokketårn med kirkeklokke ved inngangen til Mjelde gravplass.

## Litteratur
* Hans-Emil Lidén og Anne Marta Hoff: Mjelde, forsvunnet kirke (i «Norges kirker»)
Masashi Abe

**Masashi Abe** (født 13. august 1965) er en japansk kombinertløper som konkurrerte i 1980- og 1990-årene. Han var med på å vinne lagkonkurransen under OL 1994 på Lillehammer. Han har også vunnet tre medaljer i lagkonkurransen i VM, gull i 1993 og 1995, samt bronse i 1991.

## Referanser


## Eksterne lenker
*
André Brink

**André Philippus Brink** (født 29. mai 1935 i Vrede i Oranjefristaten, død 6. februar 2015 i Cape Town) var en sørafrikansk forfatter. Han var utdannet ved Potchefstroom University i Transvaal (1955–59) og ved Sorbonne i Paris (1959–61). Brinks morsmål var afrikaans, men han skrev også på engelsk.

Han debuterte som forfatter i 1958. Brink ble internasjonalt kjent via bøker som *The Ambassador* (1967) og *An Instant in the Wind* (1976).

Brink skrev en rekke romaner både under og etter apartheid, og var aktiv i motstanden mot regimet, særlig gjennom sin litterære virksomhet. Romanen *Looking on Darkness* var den første romanen som ble bannlyst av apartheidregimet. Rasepolitikken og situasjonen til de hvite afrikanderne er sentrale temaer i Brinks forfatterskap.

Ved besøk i Norge deltok Brink på litteraturfestivalen Reine ord.

Brink var fra 1991 professor i engelsk ved Universitetet i Cape Town.

I 2006 ble Brink hedret med Ikhamanga-ordenen i sølv.

## Skjønnlitteratur
* *The Ambassador* (1967) / *Ambassadøren* (overs. Per Malde, 1986)
* *Looking on Darkness* (1974) / (ikke oversatt)
* *An Instant in the Wind* (1976) / *Gribbenes land* (overs. Einar Schøning, 1985)
* *Rumours of Rain* (1978) / *Utsikt til regn* (overs. Per Malde, 1982)
* *A Dry White Season* (1979) / *Hvit tørketid* (overs. Per Malde, 1981)
* *A Chain of Voices* (1981) / *En lenke av stemmer* (overs. Per Malde, 1983)
* *The Wall of the Plague* (1984) / *Pestens mur* (overs. Per Malde, 1984)
* *States of Emergency* (1988) / *Unntakstilstander* (overs. Per Malde, 1988)
* *An Act of Terror* (1991) / *En terrorhandling, eller Krepsen venner seg til det* (overs. Per Malde, 1991)
* *On the contrary* (1993) / *Tvert imot* (overs. Per Malde, 1994)
* *The First Life of Adamastor* (1993) / (ikke oversatt)
* *Imaginings of Sand* (1996) / *Bilder i sand* (overs. Per Malde, 1996)
* *Devil's Valley* (1998) / *Djeveldalen* (overs. Per Malde, 1999)
* *The Rights of Desire* (2000) / *Attråens rett* (overs. Per Malde, 2001)
* *The Other Side of Silence* (2002) / *Den andre siden av stillheten* (overs. Mona Lange, 2003)
* *Before I Forget* (2004) / *Før jeg glemmer* (overs. Mona Lange, 2005)
* *Praying Mantis* (2005) / *Kneleren* (overs. Linn Øverås, 2008)
* *The Blue Door* (2007) / (ikke oversatt)
* *Other Lives* (2009) / (ikke oversatt)
* *Philida* (2011) / (oversatt i 2013, Egil Halmøy)

## Memoarer
* *A Fork in the Road* (2009)

## Andre utgivelser
* *Brandy in South Africa* (1973)
* *Dessert wine in South Africa* (1974)
* *Writing in a State of Siege: Essays on Politics and Literature* (1983)
* *A Land Apart: A South African Reader* (1986)
* *The essence of the grape: A South African brandy book* (1992)
* *Reinventions: Old Literature – New Climates* (1996)
* *Reinventing a Continent: Writing and Politics in South Africa* (1996)
* *The Novel: Language and Narrative from Cervantes to Calvino* (1998)

## Referanser


## Eksterne lenker
* André Brinks forfatterside hos aschehoug.no 
* André Brinks side hos http://www.contemporarywriters.com/
Norwegian Wood (fanzine)

***Norwegian Wood*** er et fanzine som utkom med første nummer 27. mars 1980. Meningen var at det skulle tjene som medlemsblad for Den Norske Beatles-klubben, som ble startet på samme tid.

I perioden 1980–1986 ble det utgitt 25 numre av *Norwegian Wood*, men med dette ble både tidsskriftet og klubben nedlagt på grunn av liten aktivitet i kubben og mangel på villige artikkelskribenter, og svikt i annonsesalget for tidsskriftet.

Klubben ble imidlertid revitalisert i januar 1988, og med dette også fanzinet, som nå fikk en selvstendig redaksjon med egen redaktør, mens klubben ble ledet av en president med et styre. Redaksjonen som skulle gi *Norwegian Wood* en ny giv besto av Roger Stormo (f. 1962), Peter Wilhelm Viken (f. 1966) og Erlend Fredholm (tidligere: Flaten, f. 1964), som i sin tid var initiativtaker til å opprette både klubben og medlemsbladet.

I 1997 overtok Dagfinn Jarp (f. 1952) redaktørjobben, mens Peter Wilhelm Viken fortsatte i redaksjonen til 1999. I 2002 ble Tore Waskaas (f. 1980) redaktør. Ole-Andreas Refsnes (f. 1980) overtok redaktøransvaret i 2007. Fra 2013 ble redaktørjobben delt mellom Kristina Kinne (f. 1990) og Kristina Ciric (f. 1989) redaktørjobben, inntil Roger Stormo igjen overtok ansvaret i 2014, men da under tittelen sjefredaktør.


Fil:Guitarras de McCartney y Harrison.jpg|Paul McCartneys bass og Harrisons gitar.
Fil:Guitars_of_the_sort_played_by_Lennon.jpg|To av John Lennons elektriske og akustiske gitarer.


## Innhold
Det utkommer fire nummer i året av *Norwegian Wood*, (medlemsblad nummer 150 - høsten 2017). Abonnentene eller klubbmedlemmene har fri adgang til annonsere fpr bytte og salg av memorabilia i fanzinet.

Det er stadige temanumre, og av spesialutgivelser nevnes:
* Nr. 123 julen 2010: «A is for Apple», med Lars Olav Hole: «Appleplatene og Betles-gutta sin medvirkning på disse» (s. 48-83) som hovedoppslag.
* Nr. 149 sommeren 2017: Om «Jubileumsutgavene av Sgt. Pepper's Lonely Hearts Club Band» (s. 6-19) og Roger Stormo: Penny Lane - Strawberry Fields Forever / Innspillingene for Sgt Pepper-albumet (s. 65-84).

## Aetiologi
Tittelen skriver seg fra Beatleslåta «Norwegian Wood (This Bird Has Flown)». Det er blitt hevdet av John Lennon selv at sangen handler om et utenomekteskapelig sidesprang, mens siste strofe, om å sette fyr på leiligheten, etter hans eget utsagn var en idé som Paul McCartney kom opp med.

## Eksterne lenker
*nettside/homesite
*klubbens blogg
Besant Nagar

**Besant Nagar** er et distrikt i Chennai, som er oppkalt etter Annie Besant. Teosofisk Samfunns hovedkvarter er lokalisert der, sammen med danseskolen Kalakshetra Academy som ble grunnlagt av Rukmini Devi Arundale.

Også skolen *Reserve Bank Staff Quarters School* befinner seg i området.

Distriktet huser hovedsakelig rike folk og eminente personligheter, men omfatter også en del slum-kolonier som for det meste tilhører fiskere som har sitt levebrød i havet nær Besant Nagar-stranden.

Besant Nagar var opprinnelig et relativt stille sted. Populariteten til *Elliot's Beach* har imidlertid ført til økt trafikk og kommersiell virksomhet, deriblant et stort antall spisesteder.

Distriktet er også kjent for sine templer: Varasiddhi Vinayaka templet, Ashtalakshmi Kovil, Arupadai Murugan Kovil, Ratnagirishwarar Kovil og Velankanni-kirken.

## Eksterne lenker
* Varasiddhi Vinayaka templet
This Time

***This Time*** er det fjerde albumet av Melanie C og det andre til å bli utgitt av hennes eget plateselskap Red Girl Records. Albumet kom ut i 2007.

## Sporliste

## Listeplassering

## Eksterne lenker
*
Haagkonvensjonen av 25. oktober 1980

**Haagkonvensjonen av 25. oktober 1980** regulerer situasjonen der barn er ulovlig bortført mellom land som har tiltrådt avtalen, samt ved tilbakeholdelse etter et lovlg utenlandsopphold.

Hovedregelen er snarest mulig tilbakeføring til barnets bostedsland.

En tilbakeføring skjer kun dersom innføringen er ulovlig, barnet har fast bopel i et konvensjonsland før bortføring og barnet er under seksten år.

## Kilder
*www.barnebortforing.no